OzLabs/hebrew-wiki-articles huggingface dataset:
That That

"That That" (בעברית: "זה זה") הוא שיר של הזמר הדרום קוריאני סיי והראפר הדרום קוריאני שוגה מ-BTS מתוך אלבום האולפן השמיני של סיי . השיר נכתב והופק על ידי סיי ושוגה ושוחרר להורדה דיגיטלית והזרמת מוזיקה ב-29 באפריל 2022 דרך , כסינגל המוביל של האלבום.

== רקע ויציאה ==
ב-26 באפריל 2022, "That That", הוכרז כסינגל המוביל לאלבום האולפן השמיני של סיי, . השיר נכתב והופק על ידי סיי ושוגה. ה נעשה על ידי , בעוד שהמאסטרינג נעשה על ידי מ.

השיר שוחרר להורדה דיגיטלית והזרמת מוזיקה דרך ב-29 באפריל 2022.

== וידאו קליפ ==
הקליפ של "That That" צולם על חוף חולי באינצ'ון באמצע מרץ. לדברי סיי, מזג האוויר היה קר וגשום וגרם לקשיים במהלך הצילומים, לאחר שהחול נעשה בוצי וגרם לרגליהם לשקוע באדמה. הוא זכה ליותר מ-30 מיליון צפיות תוך 24 שעות מרגע יציאתו ו-100 מיליון צפיות תוך שבוע מהשחרור.

== ביקורת ==
"That That" דורג במקום ה-20 ברשימת 25 שירי הקיי-פופ הטובים ביותר לשנת 2022 של בילבורד ובמקום ה-10 ברשימת 10 הוצאות הקיי-פופ הטובות ביותר לשנת 2022 של .

== שבחים ==
{| class="wikitable sortable"
|+פרסים ומועמדויות
!שם הטקס
!שנה
!קטגוריה
!תוצאה
|-
!
|
|שיר השנה
|
|-
! rowspan="3" |פרסי MAMA
| rowspan="3" |
|
|
|-
|
|
|-
|
|
|-
!
|
|
|
|-
!
| rowspan="2" |2023
|מוזיקה דיגיטלית גלובלית - אפריל
|
|-
!
|בונסאנג דיגיטלי
|
|}

{| class="wikitable sortable"
|+פרסי תוכניות מוזיקה (7 בסך הכל)
!תוכנית
!תאריך
|-
! rowspan="2" |
|11 במאי 2022
|-
|18 במאי 2022
|-
! rowspan="3" |
|15 במאי 2022
|-
|22 במאי 2022
|-
|29 במאי 2022
|-
!אם קאונטדאון
|19 במאי 2022
|-
!
|21 במאי 2022
|}

== מיקומי שיא ==

== תארים ==
{| class="wikitable sortable"
|+
!מקום
!תארים
!מכירות
|-
! (KMCA)
|20x20 פיקסליםפלטינה
|100,000,000<sup>‡</sup>
|-
| colspan="3" |<small><sup>‡</sup> נתוני סטרימינג מבוססים על הסמכה בלבד.</small>
|}

== קישורים חיצוניים ==

* 
* 

קטגוריה:שירי 2022
קטגוריה:סינגלים מ-2022
קטגוריה:שירים בקוריאנית
קטגוריה:שירים שנכתבו על ידי שוגה
שכבה קרנית

שכבה קרנית (באנגלית ובלטינית: stratum corneum) היא השכבה החיצונית ביותר של האפידרמיס. השכבה הקרנית האנושית מורכבת מכמה רמות של קורנאוציטים (Corneocyte) פחוסים המחולקים לשתי שכבות:
* stratum disjunctum
* stratum compactum

מעטפת החומצה המגינה (מעטפת החומצה היא סרט עדין מאוד, מעט חומצי על פני עור האדם, הפועל כמחסום בפני חיידקים, וירוסים ומזהמים פוטנציאליים אחרים שעלולים לחדור לעור) ומחסום השומנים של העור יושבים על גבי השכבה של ה-stratum disjunctum.<ref></ref> שכבת ה-stratum compactum היא שכבת העור העליונה והרופפת ביותר. שכבה זו (השכבה הקומפקטית) היא החלק העמוק יותר, הדחוס יותר והמלוכד יותר של השכבה הקרנית.<ref></ref> הקורנאוציטים של השכבה stratum disjunctum גדולים יותר, קשיחים יותר והידרופוביים יותר מזה של ה-stratum compactum (השכבה הקומפקטית).<ref></ref>

השכבה הקרנית היא הרקמה המתה המבצעת פונקציות פיזיולוגיות הגנה והסתגלות לרבות גזירה מכנית, עמידות בפני פגיעות, ויסות זרימת מים והידרציה, ויסות שגשוג ופלישה של חיידקים, התחלת דלקת באמצעות הפעלת ציטוקינים ופעילות תאי דנדריטים, חדירה סלקטיבית להרחקת רעלים, חומרים מגרים ואלרגנים.<ref></ref> שכבה זו מורכבת בעצם מ-15–20 שכבות של תאים פחוסים ללא גרעין ואבַרוני תאים. הציטופלזמה שלהם מראה קרטין חוטי. קורנאוציטים אלו משובצים במטריצת שומנים המורכבת מצראמידים (צראמידים הם משפחה של מולקולות שומני שעווה), כולסטרול וחומצות שומן.<ref></ref>

השכבה הקרנית מתפקדת כדי ליצור מחסום להגנה על הרקמה הבסיסית מפני זיהום, התייבשות, כימיקלים ולחץ מכני. השלה, התהליך של נשירת תאים מפני השטח של השכבה הקרנית, מאזן קראטינוציטים מתרבים שנוצרים ב-Stratum basale (השכבה העמוקה ביותר מבין חמש שכבות האפידרמיס, הכיסוי החיצוני של העור ביונקים). תאים אלו נודדים דרך האפידרמיס לעבר פני השטח במסע שנמשך כארבעה עשר ימים.<ref name="ovaere"></ref>

== תפקוד ==
במהלך הקורניפיקציה, התהליך שבו קרטינוציטים חיים הופכים לקורנוציטים שאינם חיים, קרום התא מוחלף בשכבה של סראמידים הנקשרים באופן קוולנטי למעטפת של חלבונים מבניים (המעטפת הקורנית).<ref name="haftek">
</ref> קומפלקס זה מקיף תאים בשכבה הקרנית ותורם לתפקוד המחסום של העור. Corneodesmosomes (שוּנָה ל-dessmosomes) מקלים על הידבקות תאית על ידי קישור תאים סמוכים בתוך שכבת האפידרמיס הזו. קומפלקסים אלה מתפוררים על ידי פרוטאזות, ובסופו של דבר מאפשרים לתאים להישפך על פני השטח. ההשלה ויצירת המעטפת הקורנית נדרשים שניהם לשמירה על הומאוסטזיס של העור. כישלון בוויסות נכון של תהליכים אלו יוביל להתפתחות הפרעות עור.<ref name="ovaere" />

== מחלת עור ==
חוסר יכולת לשמור בצורה נכונה על תפקוד מחסום העור עקב חוסר ויסות של מרכיבי האפידרמיס יכול להוביל להפרעות בעור. לדוגמה, כישלון בוויסות הפעילות של קליקריינים באמצעות הפרעה של מעכב הפרוטאזות LEKTI גורם להפרעה המתישה Netherton syndrome (תסמונת נתרטון היא צורה חמורה, אוטוסומלית רצסיבית של איכטיוזיס הקשורה למוטציות בגן SPINK5).<ref name="pmid15619623"></ref>
[[מיקרוסקופ המראה היפרקרטוזיס בולט בעור ללא סוג. צביעת המטוקסילין-אאוזין.]]
היפרקרטוזיס הוא עובי מוגבר של השכבה הקרנית, והוא ממצא לא ספציפי, הנראה במצבי עור רבים.

== קישורים חיצוניים ==
* MedEd at Loyola medicine/dermatology/melton/skinlsn/stcorn.htm
* Histology image: 08422loa – Histology Learning System at Boston University - "Integument: thick skin"

== הערות שוליים ==

קטגוריה:עור
פאיד

פאיד (בערבית: فايد) היא עיר במחוז אסמאעיליה במצרים. אוכלוסייתה נאמדה ב-2021 בכ-35,006 תושבים. העיר ממוקמת כ-20 קילומטרים דרומית לאסמאעיליה על החוף המערבי של האגם המר הגדול. מיקומה הוא לערך באמצע הדרך לאורך תעלת סואץ.

==היסטוריה==
במקור, פאיד הייתה כפר דייגים; דגים מהאגמים המרים מבוקשים במיוחד במצרים בגלל איכותם ומחירם בהתאם. חקלאות בקנה מידה גדול יותר התפתחה רק מהמאה ה-19, מאז שתעלת אסמאעיליה המודרנית (עוקבת אחר תעלת הפרעונים ) נחפרה והוצפה במהלך בניית תעלת סואץ.

במהלך מלחמת העולם השנייה הוקמו בפאיד ובסביבתה מספר מחנות לשבויי מלחמה גרמנים, חיילי הקורפוס האפריקני הגרמני ויחידות של מדינות הציר שהוצבו באיטליה וביוון, ואזרחים גרמנים כלואים. המחנות אוכלסו על ידי כ-15,000 שבויים במחנה (במחנה הגדול ביותר) ונודעו בתנאים הגרועים ששררו בהם.

לאחר מלחמת ששת הימים הובאו לאזור אלפי פלחים, ללא משפחותיהם, וגידלו גידולים חקלאיים לאורך תעלת המים המתוקים (המתפצלת מתעלת אסמאעיליה דרומה לאורך תעלת סואץ), בעיקר תירס ושומשום. על חוף האגם המר היו מספר בתי פאר של עשירים.

===פאיד במלחמת יום הכיפורים===
ערב מלחמת יום הכיפורים, מנתה אוכלוסיית העיירה כ-10,000 נפש, ורובה התפרנסה מחקלאות ומעבודה בבסיסים צבאיים באזור.
על פי מפת הקוד הצה"לית סיריוס, נקרא אזור העיירה בשם "דקדקן". העיירה נכבשה על ידי גדוד 50 בפיקוד יורם יאיר בתאריך 22 באוקטובר 1973, כחלק מהתמרון של כיתור הארמייה השלישית. עם כניסת כוחות צה"ל ברחו רוב תושבי העיירה ונותרו בה רק התושבים הזקנים וכ-2,000 פלאחים שניסו להמשיך לעסוק בחקלאות ולהציל את יבוליהם שסבלו מאספקת מים לקויה בעקבות הלחימה.

לאחר כיבוש שדה התעופה פאיד והכשרתו לשדה תעופה של חיל האוויר הישראלי, הפכה פאיד ל"בירה הבלתי מוכתרת של אזור השליטה של צה"ל בגדה המערבית של תעלת סואץ" ושכן בה בסיס מפקדת האזור. ב-21 בפברואר פינה צה"ל את אזור פאיד ואת רוב שטחי הגדה המערבית של תעלת סואץ שהיו בשליטתו.

==גאוגרפיה==
פאיד שוכנת לחופו המערבי של האגם המר הגדול. ממערב לה עוברת מצפון לדרום תעלת המים המתוקים. ממערב לה נמצא חלקו הצפוני של רכס גבעות גבל ג'ניפה. כ-3 ק"מ מדרום מערב לעיירה מצוי ג'בל שברוית (Jebel Shabrawat) שגובהו 214 מטר מעל פני הים.

==בית הקברות הבריטי בפאיד==
מאז יוני 1941, שוכן בפאיד בית קברות צבאי בריטי ובו כ-1,174 קברים לחללים של חילות המשמר של הצבא הבריטי שהוצבו באזור, וכן לאסירים הגרמנים של המחנות. בית הקברות מתוחזק על ידי ועדת חבר העמים לקברי מלחמה. בין היתר, קבורים בבית העלמין שישה חללי מערכות ישראל ששירתו ב בצבא הבריטי.

==ראו גם==
* שדה התעופה פאיד
==קישורים חיצוניים==

==הערות שוליים==

קטגוריה:מצרים: ערים
שקד גלבוע

שקד גלבוע (נולדה במאי 1974) היא פרופסור חבר למנהל עסקים במרכז האקדמי רופין, מרצה וחוקרת ישראלית בתחום חווית לקוח. גלבוע היא ראשת ההתמחות בניהול משאבי אנוש ופיתוח ארגוני בתואר הראשון במנהל עסקים, וראשת ההתמחות במנהיגות, אסטרטגיה וניהול בכיר בתואר השני במנהל עסקים.<ref></ref>

== ביוגרפיה ==
שקד גלבוע נולדה בקיבוץ בית השיטה. היא סיימה לימודי תואר ראשון בשירותי אנוש ותולדות האמנות באוניברסיטת חיפה בשנת 1998. בשנת 2001 סיימה את לימודי התואר שני במדעי ההתנהגות בפקולטה לתעשייה וניהול בטכניון, במסלול ניהול משאבי-אנוש. את התואר שלישי סיימה גלבוע במחלקה לגאוגרפיה וסביבת האדם באוניברסיטת תל אביב בשנת 2007. עבודת הדוקטורט שלה בנושא <nowiki></nowiki>הקניון כמקום" נעשתה בהנחיית יצחק שנל.

גלבוע הצטרפה למרכז האקדמי רופין בשנת 2007. בשנת 2021 היא מונתה לדרגת פרופסור חבר.

== מחקר ==
תחום המחקר של גלבוע עוסק בחוויית הלקוח, כלומר באופן שבו לקוחות מגיבים לאינטראקציה שלהם עם ארגונים, במהלך תהליך הצריכה. מחקריה של גלבוע עוסקים בחוויית הלקוח בארבעה הקשרים עיקריים.

בפרויקט מחקר על קניונים, התמקדה גלבוע באופן בו מבקרי קניונים חווים את מרחב הקניון הסגור. במחקרים זוהו ארבע חוויות קניון: חווית פיתוי בה סביבת הקניון מעודדת קניות אימפולסיביות, חוויה חברתית בה הקניון משמש כמקום מפגש, חווית בילוי וחוויה פונקציונלית.<ref></ref><ref></ref> מחקרי המשך עסקו בהשוואה בינלאומית<ref></ref> ובקניונים בתקופה של מגפת הקורונה.<ref></ref> בפרויקט נוסף על מימון המונים, בחנה גלבוע את תפקיד הרווחה הנפשית בתהליכי מימון המונים.<ref></ref><ref></ref><ref></ref> בפרויקט ישראלי-צרפתי, מופו תגובות קוגניטיביות ורגשיות של לקוחות מישראל וצרפת, כאשר הם מבקרים בסביבות שירות שונות תחת החשש מפיגועי טרור.<ref></ref><ref></ref> לבסוף, בפרויקט בינלאומי גלבוע פיתחה שאלון למדידת דימוי עיר בקרב תושבים ותיירים<ref></ref> והשתמשה בו כדי לחקור את הנכונות של תושבים לגור בעיר.<ref></ref>
== קישורים חיצוניים ==
*
* 
* 
* 
*ענת קורול גורדון ושאול אמסטרדמסקי, [https://omny.fm/shows/hayot-kiss/254-1 ארץ הקניונים], בפודקאסט חיות כיס, 15 בפברואר 2023

== הערות שוליים ==

קטגוריה:בית השיטה: אישים
2023 09
קטגוריה:חוקרות ישראליות
קטגוריה:סגל המרכז האקדמי רופין
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו ב-1974
קטגוריה:ישראלים שנולדו ב-1974
מילוסלב בלהניק

מילוסלב בלהניק (בצ'כית: Miloslav Blahník; 22 בדצמבר 1927 – 15 בדצמבר 2017) היה איש צבא ופוליטיקאי צ'כוסלובקי. שימש כראש המטה הכללי של צ'כוסלובקיה בין 1979-1987, וכסגן ראש המטה הכללי של ברית ורשה בין 1987–1990. כמו כן היה חבר האספה הפדרלית בין 1979–1988.

==ביוגרפיה==
בלהניק נולד בפלזן ב-22 בדצמבר 1927. ב-1950 הוא התגייס לצבא צ'כוסלובקיה. הוא שימש כראש מטה דיוויזיית הטנקים ה-4, וב-1970 הועבר לשמש כראש מטה הארמייה ה-1. שנה לאחר מכן הוא עבר להיות מפקד הארמייה. ב-1975 הוא מונה לסגן ראש המטה הכללי. ב-26 בנובמבר 1979 הוא מונה לראש המטה הכללי, ובמקביל נבחר לחבר האספה הפדרלית עד 1988. ב-13 באוקטובר 1987 הוא פרש מתפקיד רמטכ"ל הצבא הצ'כוסלובקי, ומונה לסגן ראש המטה הכללי של ברית ורשה. הוא עזב את הצבא ב-1990.

==קישורים חיצוניים==
* [https://acr.army.cz/struktura/historie/galerie-ngs/1979-1987--47649/ מילוסלב בלהניק] באתר משרד ההגנה הצ'כי
* [https://www.valka.cz/Blahnik-Miloslav-t123788 מילוסלב בלהניק] באתר valka

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:פוליטיקאים צ'כוסלובקים
קטגוריה:ילידי 1927
קטגוריה:נפטרים ב-2017
מירוסלב ואצק

מירוסלב ואצק (בצ'כית: Miroslav Vacek; 26 באוגוסט 1935 – 31 בדצמבר 2022) היה איש צבא ופוליטיקאי צ'כי. שימש כראש המטה הכללי של צבא צ'כוסלובקיה בין 1987-1989. לאחר מכן שימש כשר ההגנה האחרון של צ'כוסלובקיה בתקופת השלטון הקומוניסטי, והראשון לאחר מהפכת הקטיפה. כמו כן שימש כחבר בית הנבחרים הצ'כי בין 1996–1998.

==ביוגרפיה==
ואצק נולד בקולין ב-26 באוגוסט 1935. ב-1956 הוא התגייס לצבא צ'כוסלובקיה, וב-1967 הוא סיים את לימודיו באקדמיה הצבאית בברנו. ב-1976 הוא מונה למפקד הדיוויזיה הממונעת ה-20. ב-1979 הוא הועבר לתפקיד סגן מפקד הארמייה ה-1. ב-1982 הוא הפך להיות מפקד הארמייה. ב-1985 הוא מונה לסגן מפקד המחוז הצבאי המערבי. ב-24 במאי 1986 הוא נבחר לחבר המועצה הפדרלית.

ב-13 באוקטובר 1987 הוא מונה לראש המטה הכללי של צ'כוסלובקיה. בתקופת כהונתו, הוא ניצל את התרופפות השליטה הסובייטית בצ'כוסלובקיה כדי להקטין את הצבא הצ'כוסלובקי ולהפוך אותו למותאם יותר לימי שלום. ב-3 בדצמבר 1989 הוא הפך לשר ההגנה בממשלתו של לדיסלב אדמק. חרף היותו קומוניסט נלהב, הוא שיתף פעולה עם מהפכת הקטיפה והשתמש במעמדו כדי לסייע לה. הוא הורה לפרק את הביצורים בגבול עם גרמניה המערבית ואוסטריה, וכך הפסיק את ניתוקה של צ'כוסלובקיה מהמערב. הוא ביטל את שליטת המפלגה הקומוניסטית בצבא, וצמצם את שירות החובה משנתיים ל-18 חודשים.

גם לאחר השלמת המהפכה, כאשר צ'כוסלבקיה הפכה לרפובליקה דמוקרטית, ואצ'ק נותר שר ההגנה. הוא שרד בתפקיד בשתי הממשלות בראשותו של מריאן צ'אלפה. למרות שנותר קומוניסט נלהב, ונחשב לשריד מהמשטר הישן, הנשיא ואצלב האוול ראה בו מומחה הכרחי. בסופו של דבר, בעקבות לחץ ציבורי עז, צ'אלפה נאלץ לפטר אותו ב-17 באוקטובר 1990. ב-1991 הוא פרש מצבא צ'כוסלובקיה.

ואצ'ק הצטרף למפלגה הקומוניסטית של בוהמיה ומוראביה, וב-1 ביוני 1996 נבחר לבית הנבחרים הצ'כי. הוא שרד בתפקיד קדנציה אחת עד 19 ביוני 1998.

==קישורים חיצוניים==
* [https://www.psp.cz/sqw/detail.sqw?id=316&org=261 מירוסלב ואצ'ק] באתר הפרלמנט הצ'כי
* [https://www.valka.cz/Vacek-Miroslav-t29338#512604, מירוסלב ואצ'ק] באתר valka

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:שרי ההגנה של צ'כוסלובקיה
קטגוריה:פוליטיקאים צ'כים
קטגוריה:צ'כים שנולדו ב-1935
קטגוריה:נפטרים ב-2022
אדם קיי

אדם ריצ'רד קיי (נולד ב-12 ביוני 1980) הוא תסריטאי, סופר, קומיקאי ורופא לשעבר, יהודי בריטי.<ref></ref> הוא ידוע בעיקר כמחבר של רב המכר "זה הולך לכאוב".<ref></ref>

== ביוגרפיה ==
אדם קיי נולד בברייטון, אנגליה, לסטיוארט שהיה רופא ונעמי קיי, יהודים ממוצא פולני. שם המשפחה המקורי שלהם היה סטריקובסקי. לפי קיי, הבחירה שלו ללמוד רפואה הייתה ברירת מחדל, שנבעה מהיותו יהודי, לימודיו בתיכון מוצלח והיות אביו רופא.<ref></ref>
קיי התחיל ללמוד רפואה ב-1998 באימפריאל קולג' בלונדון.<ref></ref> הוא סיים את לימודיו בשנת 2004. בזמן שלמד בבית הספר לרפואה, הוא הקים את להקת המוזיקה הקומית Amateur Transplants ושימש ככתב עבור BBC Radio 4.
== קריירה ==
=== רפואה ===
קיי עבד כרופא מתמחה במיילדות וגינקולוגיה בין 2004 ל-2010. הוא עזב את המקצוע לאחר שניתוח קיסרי, שביצע, הסתבך וגרם לאשפוז האם בטיפול נמרץ ולמות התינוק. בעקבות המקרה הזה הוא סבל מפוסט טראומה.<ref></ref> במהלך עבודתו כרופא הוא כתב ספר לימוד רפואי בתחום הגינקולוגיה והמיילדות בשם "Rapid Obstetrics and Gynaecology".<ref>Amazon [https://www.amazon.co.uk/Rapid-Obstetrics-and-Gynaecology-ebook/dp/B006ZS3D8C "Rapid Obstetrics and Gynaecology"]. 16 November 2011.</ref>

=== כתיבה ===
ספרו הראשון של קיי, זה הולך לכאוב, המבוסס על יומנים מתקופתו כרופא, יצא לאור באנגלית בספטמבר 2017, ובעברית בפברואר 2019.<ref name=":0"></ref> הספר הפך לרב מכר של "סאנדיי טיימס". הספר היה רב מכר של הסאנדי במשך יותר משנה,<ref></ref> ונמכר ב-2.5 מיליון עותקים. הספר נבחר כספר השנה של בריטניה, לאחר שזכה בשלושה תארים משניים, לשנת 2018.<ref></ref>

ב-6 ביולי 2018, ה-BBC הודיע כי קיי יעבד את הספר 'זה הולך לכאוב לסדרת דרמה קומית בת שבעה חלקים עבור BBC One.<ref></ref> הפרק הראשון בסדרה שודר ב-8 בפברואר 2022.

ספרו השני של קיי, זה הולך לכאוב בחגים, יצא לאור באוקטובר 2019 ובעברית במרץ 2020.<ref name=":1"></ref>

בשנת 2022, הוא פרסם את הספר 'ללא מרשם רופא' שמהווה המשך לספרים בסדרת 'זה הולך לכאוב'. הספר יצא לאור בעברית בספטמבר 2023.
=== ספריו שיצאו בעברית ===
חמישה מספריו של קיי תורגמו לעברית, על ידי תומר בן אהרון, ויצאו לאור בהוצאת הכורסא.
* זה הולך לכאוב<ref name=":0" />
* זה הולך לכאוב בחגים<ref name=":1" />
* האנטומיה של קיי<ref></ref>
* הרפואה המופלאה של קיי<ref></ref>

== חיים אישיים ==
קיי הוא הומו, ונבחר, ב-2011, כאחד מ-50 משתמשי הטוויטר הלהט"ב המשפיעים ביותר, לפי העיתון pink news.<ref>[http://www.pinknews.co.uk/2011/12/31/pinknewscouks-most-influential-lgbt-twitter-users-of-2011/ "PinkNews.co.uk’s top 50 Twitter users influencing LGBT life in 2011"], Pink News, 31 December 2011.</ref> קיי התחתן עם ג'יימס פארל ב-2018, וביחד נולדו להם שני ילדים באמצעות פונדקאות שעליה הכריז ביוני 2023.<ref></ref> קיי ומשפחתו גרים באוקספורדשייר, אנגליה.<ref></ref> קיי סובל מפוסט טראומה בעקבות עבודתו כרופא. קיי עבר אונס מגבר זר באוסטרליה.

== קישורים חיצוניים ==

== הערות שוליים ==

קטגוריה:סופרים בריטים
קטגוריה:רופאים בריטים במאה ה-21
קטגוריה:תסריטאים בריטים
קטגוריה:קומיקאים יהודים בריטים
קטגוריה:בריטים שנולדו ב-1980
אנטון סלימאק

אנטון סלימאק (בסלובקית: Anton Slimák; 29 בדצמבר 1941 – 26 בנובמבר 2020) היה לוטננט גנרל סלובקי, אשר שימש כראש המטה הכללי של צ'כוסלובקיה בין 1990–1991.

==ביוגרפיה==
סלימאק נולד ב-29 בדצמבר 1941 בעיירה סווטי יור שבסלובקיה. ב-1959 הוא התגייס לצבא צ'כוסלובקיה. הוא למד בבית הספר הצבאי יאן ז'יז'קה במורבסקה טרבובה ולאחר מכן באקדמיה הצבאית בברנו, לפני שמונה לראש מחלקת המודיעין של דיוויזיית הטנקים ה-9. לאחר שלמד באקדמיה הצבאית במוסקבה, הוא מונה לראש מטה הדיוויזיה הממונעת ה-15. בספטמבר 1988 הוא מונה לראש המודיעין הצבאי. ב-27 בדצמבר 1989 הוא מונה לראש המטה הכללי של צ'כוסלובקיה. הוא היה הסלובקי הראשון והיחיד שהגיע לתפקיד שעד אז מילאו אותו צ'כים בלבד.

סלימאק היה הרמטכ"ל הראשון שנכנס לתפקיד לאחר מהפכת הקטיפה וביטול השלטון הקומוניסטי בצ'כוסלובקיה. הצבא הצ'כוסלובקי נאלץ לעבור ארגון מחדש. במהלך מלחמת המפרץ, שלח סלימאק את אנשי היחידה ללוחמה כימית של צבא צ'כוסלובקיה לעיראק במטרה לסייע לכוחות בנות הברית. ב-14 במרץ 1991, פוטר סלימאק מתפקידו בידי נשיא צ'כוסלובקיה ואצלב האוול.

ב-1993 התפרקה צ'כוסלובקיה והפכה לשתי מדינות נפרדות: צ'כיה וסלובקיה. סלימאק עזב את צ'כיה וחזר למולדתו סלובקיה. הוא התגייס לצבא סלובקיה ושרת בו עד 1995.

==קישורים חיצוניים==
* [https://acr.army.cz/informacni-servis/zpravodajstvi/zemrel-anton-slimak--prvni-nacelnik-generalniho-stabu-po-listopadu-1989-225238/ אנטון סלימאק] באתר משרד ההגנה הצ'כי
* [https://www.armedconflicts.com/Slimak-Anton-t146325 אנטון סלימאק] באתר valka

==הערות שוליים==

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:גנרלים סלובקים
קטגוריה:ילידי 1941
קטגוריה:נפטרים ב-2020
רוג'ר סיסרו

רוג'ר סיסרו (בגרמנית: Roger Cicero; 6 ביולי 1970 - 24 במרץ 2016) היה זמר גרמני.

==ביוגרפיה==
סיסרו נולד בברלין והוא בנם של הפסנתרן יוג'ין סיסרו והרקדנית לילי סיסרו, הוא למד בקונסרבטוריון בבאדן-וירטמברג, שם הוכשר בנגינה בפסנתר ובגיטרה. מ-1991 ועד 1996 למד בבית ספר למוזיקה בהולנד.

ב-2005 הוציא את האלבום הראשון שלו "There I Go"

ב-2007 היה נציג גרמניה באירוויזיון עם השיר "Frauen regier'n die Welt" והגיע למקום ה-19. ב-2008 שיחק בסרט "הילדה", סרט ביוגרפי על הילדגרד קנף, הוא דיבב את הנסיך נאבין בדיבוב לגרמנית של הסרט הנסיכה והצפרדע.

==קישורים חיצוניים==

* 

* 

קטגוריה:זמרים גרמנים
קטגוריה:נציגי גרמניה באירוויזיון
קטגוריה:משתתפי אירוויזיון 2007
קטגוריה:גרמנים שנולדו ב-1970
קטגוריה:גרמנים שנפטרו ב-2016
קרל פצל

קרל פצל (בצ'כית: Karel Pezl; 14 בספטמבר 1927 – 10 באוקטובר 2022) היה גנרל ארמייה צ'כי. שימש כראש המטה הכללי האחרון של צ'כוסלובקיה, וכראש המטה הכללי הראשון של צ'כיה.

==ביוגרפיה==
פצל נולד בדומז'ליצה ב-14 בספטמבר 1927. ב-1948 הוא התגייס לצבא צ'כוסלובקיה, ולמד באקדמיה הצבאית בהראניצה. עד 1951 הוא עבד כמדריך בבתי ספר צבאיים. לאחר מכן למד באקדמיה הצבאית בפראג עד 1953. בין 1953–1955 הוא שימש כראש מחלקת המבצעים של הדיוויזיה הממוכנת ה-8 בקולין. באפריל 1955 מונה למפקד מחלקת המבצעים של הקורפוס ה-2 בפיסק. בין 1956–1958 שימש כראש הקבוצה המבצעית של המחוז הצבאי ה-1 (פראג). באוגוסט 1961 עבר לתפקיד ראש מחלקת המבצעים של הארמייה ה-1. ב-1965 הוא החל למלא תפקידים במטה הכללי.

ב-1971 הוא סולק מהצבא מסיבות פוליטיות, והחל לעבוד כשוער במלון אינטרהוטל בפראג. ב-1972 החל לעבוד כחוקר במכון לחקר התקשורת בפראג. בעקבות מהפכת הקטיפה, הוא הפך ליועץ במשרד ההגנה, ובאפריל 1991 הוחזר לצבא בדרגת גנרל-פורצ'יק. ב-1 במאי של אותה שנה, הוא מונה לראש המטה הכללי של הצבא הצ'כוסלובקי. בתחילת שנת 1993, התפרקה צ'כוסלובקיה והפכה לשתי מדינות נפרדות: צ'כיה וסלובקיה. גם הצבא הצ'כוסלובקי התפצל לשני צבאות נפרדים. פצל נותר בתפקיד ראש המטה הכללי של הצבא הצ'כי. ב-24 בפברואר של אותה שנה, הוא הועלה לדרגת גנרל-פולקובניק. ב-30 ביוני הוא סיים את הקדנציה שלו ופרש מהצבא. הוא הפך ליועצו הצבאי של הנשיא ואצלב האוול, שב-30 בספטמבר 1993 קידם אותו לדרגת גנרל ארמייה.

==קישורים חיצוניים==
* [https://www.army.cz/en/armed-forces/history/gallery/1991-1993--72100/ קרל פצל] באתר משרד ההגנה הצ'כי
* [https://www.armedconflicts.com/Pezl-Karel-t128751 קרל פצל] באתר valka

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:גנרלים צ'כים
קטגוריה:מעוטרי אות האריה הלבן
קטגוריה:ילידי 1927
קטגוריה:נפטרים ב-2022
זאב נגבי

זאב וולודיה נגבי (1915 - 1991) היה שופט בבית הדין הארצי לעבודה.

נולד בעיר ביאליסטוק שבפולין לברטה וד"ר משה קצנלסון. בין השנים 1934–1937 למד וסיים תואר במשפטים באוניברסיטה בוארשה. בשנת 1942 עלה לארץ והצטרף לקיבוץ שדה נחום. בשנת 1947 קיבל את רישיון לעריכת דין.

במלחמת העולם השנייה התגייס לצבא הבריטי ובשנת 1948 התגייס לצה"ל ושירת בשירות המשפטי. בין השנים 1949 ל-1972 עבד במשרד המשפטים במחלקת חקיקה ושימש בין היתר עוזר ליועץ המשפטי לממשלה. בשנת 1957 נשלח על ידי המשרד להשתלמות באוניברסיטת הרווארד בארצות הברית, ממנה קיבל תואר L.L.M. בשנת 1961 יצא פעם נוספת ללימודים בהרווארד וקיבל תואר ד"ר למשפטים כשהוא מתמחה במשפט השוואתי בדגש על המשפט הסובייטי. במסגרת עבודתו במשרד המשפטים, שימש נגבי בין היתר כיועץ המשפטי של ועדת העבודה של הכנסת במשך כ-20 שנים עד מינויו לשופט. נגבי שימש בין היתר גם כחבר הוועד הארצי של איגוד המשפטנים והיה מועמד מטעם מפ"ם ובילתי מפלגתיים לוועידה ה-10 של ההסתדרות.

בשנת 1972 מונה לכהן כשופט בבית הדין האזורי לעבודה בירושלים, ובשנת 1977 לשופט הראשי של בית הדין האזורי. בשנת 1982 מונה לכהן כשופט בבית הדין הארצי לעבודה, וכיהן בתפקיד עד פטירתו ב-29 באוגוסט 1996.

במהלך כהונתו כשופט עסק בין היתר בבקשות לצווי מניעה כנגד שביתות של ההסתדרות הרפואית, ארגון הפרקליטים ועובדי רשות השידור.

במהלך כהונתו פרסם גם חוברת להסברת החוקים להגנת הדייר לציבור הרחב. זאת, בין היתר על רקע העובדה שכיועץ משפטי היה מעורב בתהליכי ניסוח וחקיקת חוק הבתים המשותפים.

נקבר בבית העלמין הר המנוחות.

זוגתו הייתה עליזה לבית קצנלסון ובנו היה העיתונאי והפרשן המשפטי משה נגבי.

==קישורים חיצוניים==
* [https://judgescv.court.gov.il/b58384ba-645e-e811-8105-0050568a6817זאב-נגבי זאב נגבי] באתר הרשות השופטת.
* זאב נגבי, [https://lawjournal.huji.ac.il/sites/default/files/2018-01/זאב%20נגבי%20עם%20חקיקת%20חוק%20המקרקעין%20החדש.pdf עם חקיקת חוק המקרקעין החדש], האוניברסיטה העברית

==הערות שוליים==

קטגוריה:שופטי בית הדין הארצי לעבודה
קטגוריה:עובדי משרד המשפטים
קטגוריה:בעלי תואר דוקטור מאוניברסיטת הרווארד
קטגוריה:ישראלים ילידי פולין
קטגוריה:יהודים הקבורים בהר המנוחות
קטגוריה:ישראלים שנולדו ב-1915
קטגוריה:ישראלים שנפטרו ב-1991
נבו-נדין-זרי

נבו-נדין-זרי (Nabû-nādìn-zēri) היה מלך בבל ב־733–732 לפנה"ס, בנו ויורשו של נבונצר (747–734 לפנה"ס).

== ביוגרפיה ==
שמו המלא נבו-נדין-זרי, מופיע רק ברשימת המלכים הבבליים A.<ref>Kinglist A, BM 33332 iv.</ref> בכרוניקת המלכים מנבונצר ועד שמש-שום-אוכין הידועה ככרוניקה 1,<ref>Chronicle 1, I 13–15.</ref> הוא מכונה נדין או נדינו. הקאנון של תלמי נותן את שמו כ-Νάδιος או Νάβιος, בדומה לגרסת הכרוניקה של שמו.<ref></ref>

נבו-נדין-זרי עלה לשלטון זמן קצר לאחר הפלישות הראשונות של המדינה הנאו-אשורית שהתעצמה. הוא היה אחד מהמלכים שהיו בן זמנו של תגלת-פלאסר השלישי, המלך האשורי שעתיד לימים (729 לפנה"ס) לכבוש את בבל.

בשנה השנייה למלכותו, הוא הופל ונהרג בהתקוממות בראשות Nabû-šuma-ukīn, פקיד פרובינציאלי, שבתורו ישב על כס המלכות קצת יותר מחודש עד שהודח על ידי נבו-מוכין-זרי. לא נשתמרו טקסטים ידועים מתקופת שלטונו הקצרה.<ref></ref> הפלת השושלת שלו והחלפתה במורד, אולי סיפקו לתגלת-פלאסר השלישי תירוץ לפלוש לבבל.<ref></ref>

== הערות שוליים ==

קטגוריה:מלכי בבל
קטגוריה:אישים שחיו במאה ה-8 לפנה"ס
אין לאן לברוח

אין לאן לברוח (באנגלית Nowhere to Run) זהו הספר הראשון בסדרת הספרים 'בלי מעצורים', סדרת ההמשך של '39 רמזים'.

== הקדמה ==
איימי ודן קהיל, שני ילדים אמריקאים שהוריהם מתו כשהיו צעירים, מגלים שהם שייכים למשפחה החזקה ביותר בעולם, משפחת קהיל, השומרת במשך מאות שנים מתכון לשיקוי הגורם לשותה אותו לקבל יכולות על עד למותו לאחר שבוע. בסדרה הראשונה מגלים השניים את רכיבי השיקוי ואת אופן הכנתו ומאחדים את שאר משפחת קהיל לאחר מאות שנים של מחלוקות וסכסוכים.

== תוכן הספר ==
איימי ודן קהיל מגלים שסוד השיקוי התגלה, ונמצא כעת בידיו של אדם בשם ג'יי ראתפורד פירס, איש תקשורת מפורסם. כשהשיקוי בידיו בווריאציות שונות המאפשרות לו לשתות את השיקוי באופן חלש יותר שלו מבלי למות, הוא רודף אחריהם בידיעה שהם היחידים בעולם שיודעים את אופן הכנת השיקוי מלבדו. איימי ודן מגלים שאוליביה קהיל, אשתו של גדעון קהיל, מייסד משפחת קהיל, שיצר את השיקוי בניסיון למנוע את התפשטות המגפה השחורה שהשתוללה בזמנם, מצאה שיקוי נגד, והם מחליטים ליצור אותו כדי לתת ממנו לפירס בעורמה. השיקוי מכיל שבעה מרכיבים, וכל אחד מהם נמצא בתרבות אחרת שכבר נכחדה מן העולם. המרכיב הראשון הוא שפם של נמר אנטולי שנכחד כבר. איימי ודן יוצאים למסע בהרים של טורקיה ואיטליה. בעזרתם של אטיקוס רוזנבלום, חברו הטוב ביותר של דן, ואחיו ג'ייק, הם מוצאים את השפם.

== ראו גם ==
* 39 רמזים
* 39 רמזים - דמויות

== לקריאה נוספת ==
* ג'וד ווטסון, אין לאן לברוח, מודן הוצאה לאור, 2015

== קישורים חיצוניים ==
* https://www.e-vrit.co.il/Product/5265, באתר "עברית"

קטגוריה:ספרי ג'וד ווטסון בסדרת 39 רמזים
אולכסנדר פיחאליונוק

אולכסנדר אולכסנדרוביץ' פיחאליונוק (באוקראינית: Олександр Олександрович Піхальонок; נולד ב-7 במאי 1997 בדונצק שבאוקראינה) הוא כדורגלן אוקראיני המשחק בעמדת הקשר בקבוצת דניפרו-1 מליגת העל האוקראינית ובנבחרת אוקראינה.

== קריירת מועדונים ==
פיחאליונוק גדל במחלקת הנוער של שחטאר דונצק. ב-31 במאי 2017 ערך את הופעת הבכורה שלו בקבוצה הבוגרת של המועדון, בתיקו 1-1 נגד אולקסנדריה במסגרת ליגת העל האוקראינית לעונת . בסך הכל ערך שבע הופעות ליגה במדי המועדון.

ב-13 בפברואר 2018 הושאל פיחאליונוק למשך עונה וחצי למריופול מליגת העל האוקראינית. הוא ערך 36 הופעות ליגה במהלך תקופת ההשאלה, בהן הבקיע חמישה שערים.

ב-2 באוקטובר 2020 הושאל פיחאליונוק למשך עונה אחת לדניפרו-1 מליגת העל האוקראינית. במהלך תקופת ההשאלה ערך 14 הופעות ליגה, ולאחריה חתם על חוזה קבוע במועדון.

== קריירה בינלאומית ==
ב-8 ביוני 2022 ערך פיחאליונוק את הופעת הבכורה שלו בנבחרת אוקראינה, בניצחון 1-0 על נבחרת אירלנד במסגרת ליגת האומות 2022/2023.

== תארים ==
;שחטאר דונצק
* אליפות אוקראינה (2): 2016/2017, 2019/2020

== קישורים חיצוניים ==

== הערות שוליים ==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני שחטאר דונצק
קטגוריה:כדורגלני מריופול
קטגוריה:כדורגלני דניפרו-1
קטגוריה:כדורגלני נבחרת אוקראינה
קטגוריה:אוקראינים שנולדו ב-1997
הרולד מדינה

הרולד ג'ושוע מדינה (בספרדית: Harold Joshua Medina; נולד ב-30 בינואר 2002 בבלופילדס שבניקרגואה) הוא כדורגלן ניקרגואי המשחק בעמדת הקשר בקבוצת ריאל אסטלי מליגת העל הניקרגואית ובנבחרת ניקרגואה.

== קריירת מועדונים ==
מדינה גדל במחלקת הנוער של ריאל אסטלי, ובשנת 2019 החל לשחק בקבוצה הבוגרת של המועדון במסגרת ליגת העל הניקרגואית. בארבע העונות הראשונות שלו בקבוצה הבוגרת של המועדון ערך 110 הופעות ליגה, בהן הבקיע 20 שערים.

== קריירה בינלאומית ==
ב-10 באוקטובר 2020 ערך מדינה את הופעת הבכורה שלו בנבחרת ניקרגואה, בתיקו 1-1 נגד נבחרת הונדורס במשחק ידידות.

== תארים ==
;ריאל אסטלי
* אליפות ניקרגואה (5): 2019/2020, 2019/2020 אפרטורה, 2020/2021 אפרטורה, 2022/2023 קלאוסורה, 2022/2023 אפרטורה

== קישורים חיצוניים ==

קטגוריה:כדורגלנים ניקרגואים
קטגוריה:קשרי כדורגל ניקרגואים
קטגוריה:כדורגלני נבחרת ניקרגואה
קטגוריה:ילידי 2002
טלסקופ החלל FUSE

FUSE ( Far Ultraviolet Spectroscopic Explorer) היה טלסקופ החלל בתחום אולטרה סגול. הלוויין שוגר בשנת 1999 ופעל עד לשנת 2007.

==משימה==
הטלסקופ היה רגיש לתחום של 90.5–119.5 ננומטר. הפרויקט היה חלק של פרויקט נאס"א Origins Program. המטרה הייתה לבדוק ולחקור שרידי דאוטריום שנוצרו אחרי המפץ הגדול. תוכנית מחקרית נוהלה על ידי צוות של אוניברסיטת ג'ונס הופקינס. בפרויקט השתתפו מדעני מקנדה וצרפת בנוסף לצוות אמריקאי. טלסקופ בתחום זה שוגר בשנת 1970 כ- Copernicus (OAO-3). המכשיר הנוכחי היה רגיש פי-10,000.

הלוויין היה מתוכנן לעבודה במשך 3.5 שנים. בתקופה זו 50% מהזמן הוקדשו למחקרים של צוות הפרויקט ו-50% למדענים אחרים. החל מ-1 באפריל 2003 הוא היה פתוח למדענים שהצעות מחקר היו נראים מעניינים לצוות נאס"א.

הלוויין היה מצויד ב-4 מראות טלסקופ בקוטר 35-39 ס"מ, מערכת שליטה על המסלול, פאנל סולארי, אנטנות ומערכות תקשורת.

בשנת 2001 החלו להתרחש בעיות טכניות בציודים השונים. צוות בקרה הצליח להתגבר על מספר תקלות והיה ניתן להמשיך בניצול הטלסקופ. בשנת 2004 הוא לא היה בניצול תקופה ארוכה אך בסופו של דבר צוות קרקע הצליח להחזיר אותו לעבודה. אחרי תקלה שהתרחשה ביולי 2007 וניסיונות להתגבר על השלכותיה בהמשך השנה פעילות הופסקה.

על בסיס מידע שהתקבל נכתבו כ-400 מאמרים מדעים. ניסיון שנצבר על ידיד מהנדסים קנדים איפשר להם לשפר יכולות ציוד שהותקן בהמשך בטלסקופ החלל ג'יימס וב.

== קישורים חיצוניים ==

* 
* [https://fuse.pha.jhu.edu/ דף משימה באתר אוניברסיטה ג'ון הופקינס]
* [http://www2.iap.fr/Fuse/ דף משימה באתר Institut d'Astrophysique de Paris]
* 

==הערות שוליים==

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אמריקאיים
סיאנג צ'נתיאה

סיאנג צ'נתיאה (בקמרית: សៀង ចន្; נולד ב-9 בספטמבר 2002 בקמבודיה) הוא כדורגלן קמבודי המשחק בעמדת החלוץ בקבוצת א-שחאניה מליגת המשנה הקטרית, בהשאלה מבואונג קט אנגקור, ובנבחרת קמבודיה.

== קריירת מועדונים ==
צ'נתיאה גדל באקדמיית באטי. בשנת 2020 החל לשחק בקבוצה הבוגרת של בואונג קט אנגקור מליגת העל הקמבודית.

ב-25 ביולי 2023 הושאל למשך עונת לא-שחאניה מליגת המשנה הקטרית.

== קריירה בינלאומית ==
ב-6 ביוני 2019 ערך צ'נתיאה את הופעת הבכורה שלו בנבחרת קמבודיה, בניצחון 2-0 על נבחרת פקיסטן במסגרת מוקדמות מונדיאל 2022.

== קישורים חיצוניים ==

קטגוריה:כדורגלנים קמבודים
קטגוריה:חלוצי כדורגל קמבודים
קטגוריה:כדורגלני נבחרת קמבודיה
קטגוריה:ספורטאים זרים בקטר
קטגוריה:ילידי 2002
קטגוריה:קמבודים שנולדו במאה ה-21
פרדוקס גרוסמן-שטיגליץ

פרדוקס גרוסמן-שטיגליץ הוא פרדוקס שהועלה על ידי סטנפורד ג' גרוסמן ויוסף שטיגליץ, בפרסום משותף שלהם בכתב העת American Economic Review בשנת 1980, שמשמעותו ששוק יעיל באופן מושלם הוא בלתי אפשרי, מאחר שאם המחירים היו משקפים באופן מושלם את המידע הקיים, לא היה שום רווח מאיסוף מידע ושיקופו במחירים, ובמצב כזה מסחר בשוק ההון היה מתמעט, עד שהשוק היה קורס לבסוף.<ref>Grossman, Sanford J.; Stiglitz, Joseph E. (June 1980). "[http://www.dklevine.com/archive/refs41908.pdf On the Impossibility of Informationally Efficient Markets]" (PDF). American Economic Review. 70 (3): 393–408.</ref>

== נוסחת השוק היעיל הרציונלי ==
נוסחת השוק היעיל הרציונלי, מכירה בכך שהמשקיעים לא יישאו באופן רציונלי בהוצאות של איסוף מידע אלא אם הם מצפים שיתוגמלו בתשואות גבוהות יותר בהשוואה לחלופה החופשית של קבלת מחיר השוק. המסקנה היא שמשקיעים פאסיביים המשקיעים במדד, נהנים מפירות עבודתם של המשקיעים האקטיביים שעובדים בניתוח ערכם של המניות או משלמים למנהלי השקעות שיעשו זאת עבורם. לכן, אם השווקים היו יעילים באופן מושלם - המשקיעים האקטיביים היו מכירים בכך, ולפי דפוס פעולה רציונלי מפסיקים את ניתוח מחירי המניות ושיקוף המידע החדש.<ref></ref>

חוקרים הציעו מודלים שונים המתמודדים עם הפרדוקס ומציעים מודלים של שווקים יעילים המציעים מידה קלה של תגמול לתמחור של מידע חדש, ובכך מיישבים את הפרדוקס.<ref>Alessandro Fiori Maccioni, "[https://crenos.unica.it/crenos/sites/default/files/WP11-12.pdf THE RISK NEUTRAL VALUATION PARADOX]", University of Sassari, CRENoS and DEIR</ref><ref>Hui Ou-Yang, Weili Wu, "[https://papers.ssrn.com/sol3/papers.cfm?abstract_id=2433662 Informationally Efficient Markets in Grossman and Stiglitz (1980)]", </ref>

== הערות שוליים ==

קטגוריה:כלכלה
קטגוריה:שוק ההון
וילהלמס פורוויטיס

וילהלמס פורוויטיס באנגלית: Vilhelms Purvītis (3 במרץ 1872 - 14 בינואר 1945) היה צייר נוף ומחנך שייסד את האקדמיה הלטבית לאמנות והיה רקטור שלה בין השנים 1919 ל-1934. פורוויטיס התחיל כצייר ריאליסטי, פנה לאימפרסיוניזם, ולאחר מכן הושפע מסזאן ואדוארד מונק. הוא נחשב לאחד מגדולי הציירים הלטבים במחצית הראשונה של המאה ה-20. נופיו מלאים בפרטים מקומיים והטבע הלטבי מתואר באווירה הנאו-רומנטית. במהלך חייו הפיק יותר מאלף ציורים ורישומים ורבים מהם מעולם לא הוצגו כי העדיף לאסוף אותם בדירתו.<ref>Apinis, Pēteris (2006). A Hundred Great Latvians. Riga: Nacionālais apgāds. p. 64</ref> <ref>Roderich von Engelhardt: Wilhelm Purwit. Ein lettischer Künstler. In: Heimatstimmen. Ein baltisches Jahrbuch. Band 5, Kluge, Reval / Hartmann, Leipzig 1912, S. 184–200.</ref> <ref>Tatjana Kačalova: Vilhelms Purvītis. Liesma, Riga 1971 (lettisch).</ref>

== ביוגרפיה ==
אביב מוקדם
וילהלמס פורוויטיס נולד בזאובה פאריש, במחוז ליבוניה, לטביה, במשפחה של טוחן. הוא למד בבית ספר קהילתי מקומי עד שמשפחתו עברה למחוז ויטבסק. עד 1888 למד פורוויטיס בבית ספר עירוני בדריסה (כיום בבלארוס). כאן הבחינו לראשונה בכישורי הציור שלו. הם חזרו ללטביה ופורוויטס עבד במפעל של אביו בקהילת סמילטנה במשך שנתיים.

בשנת 1890 החל פורוויטיס ללמוד באקדמיה האימפריאלית לאמנויות בסנט פטרסבורג, רוסיה בין השנים 1890–1897, בעיקר אצל ארכיפ קוינג'י, וסיים את לימודיו וזכה במדליית הזהב הגדולה. בזמן שהותו שם למד ציורים של מאסטרים הולנדים ותיקים והתיידד עם שני ציירים לטבים אחרים - יאניס רוזנטלס ויוהאן ולטר קוראו. בשנת 1898 יצאו פורוויטיס, רוזנטלס וואלטר למסע לימודי ברחבי אירופה, וציוריו הוצגו בברלין, מינכן, פריז וליון וזכו לשבחים רבים. ב-1899 חזר לריגה והחל לתת שיעורים פרטיים בציור. ב-1902 נסע לשפיצברגן שבנורווגיה כדי ללמוד את ציור השלג.
שמש סתווית
לאחר המהפכה של 1905 נסע לטאלין שם עבד כמורה לציור. בשנת 1909 חזר פורוויטיס לריגה והפך למנהל בית ספר לאמנות בעיר ריגה.

לאחר שהחלה מלחמת העולם הראשונה בשנת 1915, בית הספר לאמנות בעיר ריגה פונה לסנט פטרסבורג שם הוא נסגר בשנת 1916. לאחר המהפכות הרוסיות של 1917 נסע פורוויטיס לנורווגיה כדי לשפר את בריאותו וערך את תערוכת היחיד הראשונה שלו באוסלו.

בשנת 1918 חזר פורוויטיס לריגה הכבושה בידי הגרמנים. ב-1919 הוא הפך למנהל מוזיאון לאמנות בעיר ריגה וגם היה ממייסדי האקדמיה לאמנות של לטביה ונבחר לרקטור הראשון שלה. כמנהיג הסדנה לציור נוף באקדמיה הלטבית לאמנות בשנים 1921 עד 1944, של אמנויות חזותיות במחלקה לאדריכלות באוניברסיטת לטביה מ-1919 עד 1940, ומנהל בית הספר לאמנות העיר ריגה מ-1909 עד 1915.

בתקופת הרפובליקה של לטביה ארגן פורוויטיס תערוכות רבות של אמנות לטבית באירופה. לאחר הכיבוש הסובייטי של לטביה ב-1940 פוטר פורוויטס מתפקיד כמנהל המוזיאון אך המשיך לעבוד באקדמיה לאמנות. ב-1942 נערכה התערוכה האחרונה שלו בריגה.

אביב
בשנת 1944 איבד פורוויטיס את כל חפציו ורבות מיצירותיו כאשר ביתו ובית המלאכה שלו נהרסו במהלך קרב ילגבה בקיץ 1944. פורוויטיס נמלט לגרמניה

וילהלמס פורוויטיס מת ב-14 בינואר 1945 בבאד נאהיים. בשנת 1994 הוא נטמן מחדש בריגה.

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ציירים לטבים
קטגוריה:ילידי 1872
קטגוריה:נפטרים ב-1945
קרלו רפאלי

קרלו משהשווילי רפאלי (נולד ב-22 בפברואר 1954) הוא אתלט ישראלי בעבר, אלוף ישראל ושיאן ישראל בקפיצה במוט (1973 ו-1977). הישראלי הראשון שקפץ מעל 4 מטר.

== ביוגרפיה ==
משהשווילי עלה לישראל מגאורגיה, ברית המועצות בתחילת 1972. הוא התאמן בקבוצת הפועל העמקים בהדרכתו של אמנון גור. 

===1972===
באליפות ישראל שנערכה ביוני 1972 זכה במדליית כסף בקפיצה במוט בתוצאה של 3.10 מטר, אחרי חנוך צור מאליצור שדה אליהו (3.10 מטר). בתחרות ניצח סטיב הארדיסון מארצות הברית (4.70 מטר) לפני וורן וילקי מארצות הברית (4.25 מטר).

===1973===
====אלוף ושיאן ישראל====
באליפות ישראל שנערכה ביוני 1973 זכה במדליית זהב בקפיצה במוט בשיא ישראלי חדש של 3.76 מטר, שיפור ב-4 ס"מ לשיא הוותיק בן 11 השנים של יצחק לוי מהפועל כפר סבא שסיים שני (3.25 מטר) וחנוך צור (2.80 מטר).
====מדליית ארד במכביה====
שבועיים לאחר מכן, במסרת תחרויות האתלטיקה של המכביה התשיעית שנערכה ביולי זכה במדליית ארד בקפיצה במוט ביחד עם סטיב גרינברג מארצות הברית בשיא ישראלי חדש של 4.00 מטר, אחרי קאן קרינג מארצות הברית שקבע שיא מכביה חדש של 4.45 מטר ואלון טרטאור מצרפת (4.20 מטר).

===1975===
במסגרת תחרויות האתלטיקה של כינוס הפועל העשירי שנערך בתחילת מאי 1975 קבע בקפיצה במוט שיא ישראלי חדש של 4.10 מטר.

===1977===
באליפות ישראל שנערכה ביוני 1977 זכה במדליית זהב בקפיצה במוט בתוצאה של 4.00 מטר. הוא היה הקופץ היחיד בתחרות.

===1978===
בתחרות שנערכה באוברהאוזן, גרמניה ב-13 באוגוסט 1978 זכה במדליית זהב בקפיצה במוט בשיא ישראלי חדש של 4.40 מטר. שיא זה החזיק מעמד כ-13 שנים ונשבר על ידי ואדים אלברשטיין (4.45 מטר).

===קריירה כמאמן===
בהמשך החל לאמן אתלטיקה. בין האתלטים הבולטים שאימן נמנים: גדעון יבלונקה, אסף מלכה, עומרי הרוש, רם מור, טל מור, גל קדמון, שני לנדן, גל ארד ועוד.

==הערות שוליים==

קטגוריה:ישראלים ילידי גאורגיה
קטגוריה:עולים בשנות ה-1970
קטגוריה:אלופי ישראל בקפיצה במוט
קטגוריה:שיאני ישראל בקפיצה במוט
קטגוריה:מאמני אתלטיקה ישראלים
קטגוריה:ישראלים שנולדו ב-1954
בית המשפט החוקתי של ירדן

בית המשפט החוקתי של ירדן (בערבית: المحكمـة الدستوريـة) הוא בית משפט לחוקה של הממלכה ההאשמית הירדנית.

==היסטוריה של משפט חוקתי בירדן ==
בחוקת ירדן שנתנה ב-1952 הוקמה מועצה עליונה, בעלת זכות לביקורת שיפוטית. הגוף כלל את יושב ראש הסנאט הירדני וכמה מחבריו, לצד שופטים בכירים. למועצה נועדו לפנות חברי הסנאט הירדני והקבינט המלכותי במקרה של צורך בפרשנות חוקתית. למרות סמכותה הרשמית, המועצה לא הייתה פעילה במיוחד, והוציאה רק ארבעים וחמש פסיקות בחמישים ושמונה שנות קיומה.

במקביל יכלו בתי משפט רגילים להימנע משימוש בחוק הסותר את החוקה בלא שתהא להם הסמכות להורות על ביטולו.

ב-1998 פסק בית המשפט העליון של ירדן כי בכוחו לבחון את חוקיותם של חוקים והתאמתם לחוקה הירדנית, גם ללא פניית הממשלה הירדנית.

==בית המשפט==
באוקטובר 2011 תוקנה חוקת ירדן ונקבעה בה הקמת בית משפט לחוקה עבור הממלכה.

באוקטובר 2012 הושבעו חברי בית בית המשפט החוקתי הראשונים, ובית המשפט החל לפעול<ref></ref>.

בעת הקמת בית המשפט מונו לו מנשיא ושמונה שופטים נוספים, ונקבע בחוקה כי בכל שנתיים ימונו שלושה שופטים חדשים לבית המשפט, שיחליפו שלושה מהשופטים המכהנים. השופטים ממונים בצו הניתן על ידי מלך ירדן לכהונה לא ניתנת להארכה בת שש שנים.

על שופט להיות אזרח ירדני, שהגיע לגיל 50, ועליו להיות חבר בבית המשפט לערעורים בעמאן או בבית המשפט העליון של ירדן, או פרופסור למשפטים, או עורך דין פרטי במשך חמש עשרה שנה.

ניתן להדיח שופט בבית המשפט החוקתי בצו מלכותי הניתן לבקשת ששה מחברי בית המשפט במקרה שבטלו אחד מהתנאים הדרושים למינוי.

לסנאט, בית הנבחרים ולקבינט המלכותי קיימת הזכות לעתור ישירות לבית המשפט החוקתי בסוגיות חוקתיות. אזרחים יכולים לפנות לבקש מבית המשפט לערעורים לפנות לבית המשפט החוקתי לערער על חוקיותם של חוקים ששימשו בתי משפט לקבלת הכרעה בענייניהם, ואם בית המשפט מקבל את העתירה הם יכולים לפנות לבית המשפט החוקתי.

בגלל כללים אלו, קמות התיקים שהופיעו בפני בית המשפט נמוכים למדי: עד ל-2023 נדונו בבית המשפט רק 61 מקרים, ממוצע של כשש תיקים בשנה.

==קישורים חיצוניים==

==הערות שוליים==

קטגוריה:בתי משפט לחוקה
קטגוריה:ירדן: חוק ומשפט
Let Me Hold You (Turn Me On)

"Let Me Hold You (Turn Me On)" הוא סינגל של הצמד המוזיקלי האמריקאי צ'יט קודס והתקליטן ההולנדי דנטה קליין . השיר יצא ב-13 באפריל 2016 בהוצאת חברת התקליטים ספינין' רקורדס. בשיר יש דגימה מהשיר "Turn Me On" של קווין ליטל .

נכון לספטמבר 2023, השיר הושמע למעלה מ-8 מיליון פעמים ביוטיוב,<ref></ref> ולמעלה מ-436 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!דנמרק (IFPI Danmark)
|פלטינה
|90,000
|-
!גרמניה (BVMI)
|זהב
|200,000
|-
!איטליה (FIMI)
|פלטינה
|50,000
|-
!נורווגיה (IFPI Norway)
|פלטינה
|40,000
|-
!שוודיה (GLF)
|2× פלטינה
|80,000
|-
!הממלכה המאוחדת (BPI)
|זהב
|400,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירים באנגלית
קטגוריה:שירי דאנסהול
קטגוריה:שירי מוזיקת דאנס אלקטרונית
קטגוריה:שירי מוזיקת האוס
Everybody (Backstreet's Back)

"Everybody (Backstreet's Back)" הוא סינגל של להקת הבנים האמריקאית בקסטריט בויז. השיר יצא ב-30 ביוני 1997 בהוצאת חברת התקליטים ג'ייב רקורדס. השיר מופיע כסינגל המוביל של אלבום האולפן הבין-לאומי השני של הלהקה, Backstreet's Back, וכסינגל הרביעי של אלבום האוסף הראשון שלהם, Backstreet Boys. הווידאו קליפ של הסינגל בוים על ידי ג'וזף קאהן. השיר נכתב והופק על ידי דניז פופ ומקס מרטין.

נכון לספטמבר 2023, השיר הושמע למעלה מ-479 מיליון פעמים ביוטיוב,<ref></ref> ולמעלה מ-431 מיליון פעמים בספוטיפיי.<ref></ref>

== פרסים ומועמדויות ==
{| class="wikitable sortable plainrowheaders"
! scope="col" |שנה
! scope="col" |פרס
! scope="col" | קטגוריה
! scope="col" |תוצאה
! scope="col" |הערות
|-
| rowspan="3" |1998
| rowspan="2" | פרסי הווידאו קליפים של MTV
|הווידאו קליפ של להקה הטוב ביותר
| 
| style="text-align:center;" |<ref name="1998 MTVVMAs 1999 KCAs"></ref>
|-
|הווידאו דאנס הטוב ביותר
| 
| style="text-align:center;" |<ref> Note: Scroll down to Best Dance Video and tap/click on "View all nominees" to see nomination.</ref>
|-
| פרסי MuchMusic Video
| הלהקה הבין-לאומית האהובה של הקהל
| 
| style="text-align:center;" |
|-
|1999
| פרסי בחירת הילדים של ניקלודיאון
| שיר אהוב
| 
| style="text-align:center;" |<ref name="1998 MTVVMAs 1999 KCAs" />
|}

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|4× פלטינה
|280,000
|-
!בלגיה (BEA)
|זהב
|25,000
|-
!ברזיל (Pro-Música Brasil)
|פלטינה
|60,000
|-
!דנמרק (IFPI Danmark)
|זהב
|45,000
|-
!גרמניה (BVMI)
|פלטינה
|500,000
|-
!איטליה (FIMI)
|זהב
|50,000
|-
!ניו זילנד (RMNZ)
|פלטינה
|10,000
|-
!שוודיה (GLF)
|זהב
|15,000
|-
!הממלכה המאוחדת (BPI)
|2× פלטינה
|1,200,000
|-
!ארצות הברית (RIAA)
|פלטינה
|1,200,000
|}

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-1997
קטגוריה:שירי בקסטריט בויז
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי ג'וזף קאהן
קטגוריה:שירים על ריקודים
קטגוריה:שירי דאנס-פופ
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון ברומניה
קטגוריה:סינגלים בהוצאת ג'ייב רקורדס
בית המשפט העליון של ירדן

בית המשפט העליון של ירדן (בערבית: محكمة التمييــــــــز) הוא בית משפט עליון של הממלכה ההאשמית הירדנית. בית המשפט הוא משמש כערכאה עליונה לערעורים וכבית דין גבוה לצדק.

==היסטוריה==
בעת הקמת אמירות עבר הירדן ב-1921 מינה עבדאללה הראשון, מלך ירדן את מוחמד אל-ח'דר אל-שנקתי לשופט ראשי במערכת המשפט, שהתבסס כולה על הדין השרעי.

בהמשך פוצלו מערכות המשפט החילוניות ובית הדין השרעי הוגבל לשיפוט בענייני מעמד אישי בלבד.

בחוקת ירדן מ-1952 נקבע מדרג בן ארבעה ערכאות: בתי משפט שלום, בתי משפט מחוזיים, בתי משפט לערעורים (בירושלים ובעמאן) ובית המשפט העליון.

בעקבות כיבוש יהודה ושומרון בידי ישראל במלחמת ששת הימים ב-1967, ניתק הקשר בין מערכת המשפט שממערב לירדן למערכת המשפט הירדנית, ובית המשפט לא שימש יותר כערכאה עליונה על בתי המשפט שביהודה ושומרון.

ב-1998 פסק בית המשפט כי בכוחו לבחון את חוקיותם של חוקים והתאמתם לחוקה הירדנית, גם ללא פניית הממשלה הירדנית. למרות שהפסיקה כובדה בידי ממשלת ירדן, העימות גרם להתפטרות נשיא בית המשפט פארוק אל-חלאני. כאשר חוקק החוק מחדש על ידי הפרלמנט של ירדן, והגיע שוב לערכאות, חזר בית המשפט העליון מפסיקתו וקבע כי אין בכוחו לדון בחוקיותם של חוקים.

באוקטובר 2012 הוקם בית המשפט החוקתי של ירדן, ונקבע כי אזרחים יוכלו לפנות אליו כערעור על חוקיותם של חוקים המשמשים במשפטם אם יקבעו שופטי בית המשפט העליון כי יש מקום לטענתם בדבר אי-חוקיות. ב-2022 בוטל הצורך באישור שופטי בית המשפט העליון, ונקבע כי די בהסכמת שופטי הערכאה הדנה בתיק.

== מבנה וסמכויות ==
בית המשפט העליון של ירדן מקבל עתירות על פסיקות בתי המשפט לערעורים (קיימים חמישה: בעמאן, מעאן ואירביד, לצד שני בתי משפט מיוחדים לערעורים בנושאי מכס ומס הכנסה), והוא הערכאה השיפוטית העליונה במערכת המשפט הרגילה. למרות זאת, בית המשפט אינו מוסמך לדון בערעורים על פסיקת בית המשפט הפלילי הגדול ובית המשפט לביטחון המדינה.

בבית המשפט כהנו ב-2008 24 שופטים

לבית המשפט יש סמכויות לשבת כבית דין גבוה לצדק.

== קישורים חיצוניים ==
* 

==הערות שוליים==

קטגוריה:ירדן: חוק ומשפט
ירדן
סטארסטיילרס

סטארסטיילרס (באנגלית: Starstylers) הוא פרויקט מוזיקת יורודאנס הולנדי.<ref name=":0"></ref> הפרויקט מורכב מדי ג'יי NLSiO (נילס ואן זנדט), הזמרצ דורין דרייסנס מגמרט ורובין דרוסט.<ref name=":0" />

== קריירה ==
הסינגל הראשון של סטארסטיילרס, עם הזמרת המקורית של מישי, מישל למנס, היה "Keep On Moving". הוא פורסם ב-2005 והפך ללהיט באירופה.<ref name=":0" /> הוא כולל דגימה מלחן השיר "Ecuador", שבוצע במקור על ידי שלישיית סאש!, והיה פופולרי ב-1997.<ref></ref><ref name=":0" />

ב-2006, "Keep On Moving" נכלל ב-100 המובילים והגיע למקום ה-14 תוך שבועיים.<ref name=":0" /> השיר דורג בעשיריות הפותחות במספר מדינות באירופה, כולל פולין, בולגריה, קפריסין וטורקיה.<ref></ref> הוא פורסם בארצות הברית ובממלכה המאוחדת במהלך קיץ 2006,<ref></ref> והוצג בטריילר של הסרט "מהיר ועצבני 3".<ref></ref>

הסינגל השני של הפרויקט, "Higher", פורסם ב-31 ביולי 2006.<ref></ref>

הזמרת דורין דרייסנס לוקחת חלק גם בלהקת הרוק בוסטון טי פארטי, והיא אחראית על קולות הליווי של דג'מבו.<ref></ref>

== דיסקוגרפיה ==
=== סינגלים ===
* 2005: "Keep On Moving"
* 2006: "Higher"
* 2008: "Won’t You" <small>(בהשתתפות NG)</small>
* 2010: "Your Love"

==קישורים חיצוניים==

== הערות שוליים ==

קטגוריה:אמני מוזיקה אלקטרונית
קטגוריה:להקות הולנדיות
A Mortal's Tear

A Mortal's Tear (בעברית: דמעה של בן תמותה) הוא אלבום הבכורה של זמרת המטאל הישראלית אינפי סנואו. הוא יצא לאור באופן עצמאי ב-28 ביוני 2015. כלולים בו 13 רצועות וביניהם פתיח אינסטרומנטלי. כולן נכתבו והולחנו על ידי סנואו, למעט "Goddess Machine" ו-"Sojourn at the Astrals", שהולחנו על ידי עומרי להב. באלבום השתתפו שני זמרים נוספים: יוחאי דוידוף ויותם אבני.

== רשימת רצועות ==

== הערות שוליים ==

קטגוריה:אלבומי בכורה מ-2015
קטגוריה:אלבומים באנגלית
קטגוריה:אלבומי מטאל גותי
פרידריך לאופהיימר

פרידריך אליאס "פריץ" לאופהיימר (בגרמנית: Friedrich Elias "Fritz" Laupheimer; נולד ב-26 ביולי 1890 בבאד בוכאו; מת ב--17 בינואר 1965 בירושלים) היה כלכלן ורב גרמני. בין השנים 1932 עד 1939 היה רב מחוז בבאד אמס. <ref>Julius Carlebach, Michael Brocke (Hrsg.): Die Rabbiner im Deutschen Reich 1871–1945. (= Biographisches Handbuch der Rabbiner 2). K. G. Saur, München 2009, , Artikel 2334, Seite 366</ref>

== חייו ==
אביו היה הרב יונאס לאופהיימר. הוא למד משפטים בהיידלברג וסיים את לימודיו ב-1913 עם עבודת גמר. לאחר מכן עבד ככלכלן בבנק. בשנים 1928–1931 למד בבית המדרש לרבנים בברסלאו. לימודיו הקודמים ופעילותו המקצועית קיצרו את לימודי התאולוגיה משבע השנים הרגילות לשלוש שנים. לאחר לימודיו הגיע לבאד אמס, שם קיבל את משרת רב המחוז האורתודוקסי באס אמס-ויילבורג מלייזר ויינגרטן. הוא היה חבר בתנועת המזרחי, בנציגות הארצית של יהודי גרמניה ובאגודת רבני גרמניה.

בליל הבדולח הוכה ועבר התעללות.<ref name="AJ">[http://www.alemannia-judaica.de/bad_ems_synagoge.htm Bad Ems (Rhein-Lahn-Kreis): Jüdische Geschichte / Synagoge], Alemannia Judaica</ref> ב-1939 נכלא למחנה הריכוז דכאו. הוא חתם על הסכמת יציאה לעצמו ולמשפחתו - אשתו לוטה (נולדה ב -1902, בתה הצעירה של הנרייט פירת), וילדיו רפאל, חנניה ומרים <ref>Waltraud Becker-Hammerstein, Werner Becker: Julius Israel Nassau, Juden in einer ländlichen Kleinstadt im 19. und 20. Jahrhundert. Bock, Bad Honnef 2002, </ref> - והם עזבו כשיעדם היה ארץ ישראל. העזיבה התרחשה מיד לאחר שחרורו מדכאו. המשפחה הגיעה לארץ ישראל דרך הולנד וצרפת. בשנים 1940 עד 1961 היה לאופהיימר ראש בית האבות הכללי בירושלים. <ref>Vortrag von Monika Graulich am 23. November 2011 im Rahmen der Veranstaltungen des Geschichtsvereins, Bad Ems, zum Lebenswerk von Henriette Fürth</ref><ref name="AJ" />

== פרסומים ==
<div style="direction: ltr;">
* Der strafrechtliche Schutz gegen geschlechtliche Infektion; 1913, Diss., Heidelberg, Berlin, 1913.
* Auch veröffentlicht in der Bibliothek für soziale Medizin, Hygiene und Medizinstatistik und Grenzgebiete von Volkswirtschaft, Medizin und Technik, Band 9, Berlin, 1914.
* Die außerpentateuchischen Quellen der Sabbatgesetze, einschließlich der Apokryphen und Pseudoepigraphen, verglichen mit der Halacha, JJLG 22, 1931/32, Seiten 161 bis 212.
* Grabrede für Eva Putziger, gehalten am 6. September 1935 in Frankfurt a.M., Archiv des Jüdischen Museums Frankfurt/M.
</div>

== תיעוד ==
<div style="direction: ltr;">
* CJA Berlin, 1, 75 C Ra 1 No. 18, fol.205. <ref>Abkürzungen und Akronyme, s. Diskussion</ref>
</div>

== ספרות ==
<div style="direction: ltr;">
* Joseph Walk (Hrsg.): Kurzbiographien zur Geschichte der Juden 1918–1945. Hrsg. vom Leo Baeck Institute, Jerusalem. Saur, München 1988, 3-598-10477-4}}, S. 217.
* Kisch, Breslauer Seminar, S. 425.
* PK Hessen, S. 377ff.
</div>

== הערות שוליים ==

קטגוריה:רבנים גרמנים
קטגוריה:ילידי 1890
קטגוריה:נפטרים ב-1965
אדמוניות יתר (אריתריזם)

[[חמוס מבאיש אריתריסט]]
אדמוניות יתר או אריתריזם או אריתרוכרואיזם מתייחסים לפיגמנטציה אדמדמה יוצאת דופן של שיער, עור, נוצות או קליפת ביצה של בעל חיים. <ref></ref>

הגורמים לאריתריזם כוללים:
* מוטציות גנטיות הגורמות להיעדר פיגמנט תקין ו/או ייצור מוגזם של אחרים.<ref></ref>
* דיאטה, כמו בדבורים הניזונות מ"סירופ תירס אדום בוהק" המשמש בייצור דובדבן מסוכר.

אריתריזם אצל חרגוליים נצפה מדי פעם. הצביעה עשויה להיות הסוואה שעוזרת לחלק מבני המין לשרוד על צמחים אדומים. קיימת גם הסכמה שהמוטציה האריתרית היא למעשה תכונה גנטית דומיננטית בקרב מיני חרגוליים, אם כי היא חסרת ערך, בשל הצבע הירוק המוחלט של רוב העלווה. מכאן, שרוב החרגוליים הוורודים או בעלי צבע אחר אינם שורדים לבגרות, וזה מסביר את נדירותם. אריתריזם בנמרים הוא נדיר, אך מחקר אחד <ref></ref> דיווח כי שניים מתוך עשרים ושמונה נמרים שנראו במלכודות מצלמות בשמורת טבע בדרום אפריקה היו אריתריסטיים, והמחברים מצאו תיעוד של חמישה נמרי "תות" נוספים מהאזור. <ref></ref>

== גלריה ==
<gallery caption="אריתריזם בחרגוליים">
File:Pink_katydid_Ontario.jpg
File:Pink-orange_katydid,_Florida.jpg
File:Pink_katydid_New_York.jpg
File:Pink_Grasshopper_with_Erythrism_found_in_Kelleys_Island,_Ohio.jpg
</gallery>

== הערות שוליים ==

== קישורים חיצוניים ==

* [https://www.nytimes.com/2010/11/30/nyregion/30bigcity.html תעלומת הדבורים האדומות של רד הוק], הניו יורק טיימס, 30 בנובמבר 2010
* [https://web.archive.org/web/20120311020337/http://triblocal.com/lake-forest/2011/08/10/rare-pink-katydid-discovered-in-northern-illinois/ חרגול ורוד נדיר שהתגלה בצפון אילינוי], שיקגו טריביון, 10 באוגוסט 2011
* [http://tywkiwdbi.blogspot.com/2009/08/another-nice-example-of-erythrism.html עוד דוגמה נחמדה לאריתריזם: חגב], 28 באוגוסט 2009
* [http://www.rodmorris.co.nz/New-Zealand-Invertebrates/New-Zealand-Invertebrates/13888831_wkTcGr#1184026821_7SWst אריתריזם: חרגול בניו זילנד], רוד מוריס, 2010
* [http://www.lemondrop.com/2008/12/18/pink-animal-amazingness/ Pink Animal Amazingness] , פאולה קשטן, lemondrop.com, 18 בדצמבר 2008

קטגוריה:מוטציות גנטיות